***Οι εντυπώσεις μας από την εκδρομή!***

*Άλλη μία εκδρομή που θα μας μείνει αξέχαστη και που μας γέμισε εμπειρίες που θα θυμόμαστε για πάντα πραγματοποιήθηκε στις 16 Φεβρουαρίου 2024, με προορισμό την Αράχωβα και τους Δελφούς. Δεν αποκομίσαμε μόνο καινούργιες γνώσεις, αλλά διευρύναμε και τους πνευματικούς μας ορίζοντες.*

*Αρχικά μας δόθηκε η δυνατότητα να συνδεθούμε με το ιστορικό παρελθόν της χώρας μας κατά την περιήγησή μας τόσο στο Vagonetto και στον αρχαιολογικό χώρο των Δελφών, όσο και κατά τον περίπατό μας στην Αράχωβα.*

*Επιπλέον, κατά τη διάρκεια της διαδρομής μας με το λεωφορείο, καταφέραμε να ομαδοποιηθούμε, καθώς και να αναπτύξουμε βαθύτερες σχέσεις με όλους τους συμμαθητές μας!*

*Θα θέλαμε να ευχαριστήσουμε όλους όσους συνέβαλαν στην πραγματοποίηση αυτής της εκδρομής, και ιδιαίτερα τους συνοδούς καθηγητές μας, τον κ. Ρίζο, την κ. Βαλκανιώτη, την κ. Τόγια και την κ. Ντάνα, που χωρίς την υπομονή και την επιμονή τους, όπως και την καλή τους διάθεση, δεν θα ήταν εφικτή η εκδρομή αυτή!*

**Γκίκα Φωτεινή, Γκίκα Χριστίνα, Γραμματίκα Σάντυ (Γ1)**